21. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 450 της 10/12 Ιουλ. 1961 (ΦΕΚ Α΄ 113) Περί κυρώσεως αναθεωρητικής συμβάσεως κατασκευής έργων υπονόμων περιοχής Πρωτευούσης. Σελ. 622,26(α) Τεύχος 584-Σελ. 108 (Κυρούται η μεταξύ των Υπουργών Συγκοινωνιών και Δημοσίων Έργων και Οικονομικών αφ’ ενός και της Ανωνύμου Τεχνικής Εταιρείας Υδραυλικών και Εξυγιαντικών Έργων «Υ ΔΡΕΞ» Α.Ε. αφ’ ετέρου συναφθείσα την 12 Ιουν. 1961 αναθεωρητική σύμβασις κατασκευής έργων υπονόμων περιοχής Πρωτευούσης). Εκ ταύτης περαθέτομεν τας κατωτέρω περικοπάς, ως γενικωτέρου ενδιαφέροντος Σκοπός και αντικείμενον της Συμβάσεως Διάρκεια αυτής Άρθρ.1.-1.Σκοπός και αντικείμενον της παρούσης αναθεωρητικής συμβάσεως είναι η κατά τους επομένους όρους κατασκευή εν τη περιοχή της Πρωτευούσης Έργων του Βασικού κεντρικού δικτύου αποχετεύσεως ομβρίων και ακαθάρτων υδάτων, του δευτερεύοντος δικτύου, συναφών προς τα άνω δίκτυα έργων αποχετεύσεως, η εκτέλεσις ωρισμένων απαραιτήτων και επειγούσης ανάγκης αντιπλημμυρικών Έργων ως και εργασιών συντηρήσεως του δικτύου. Τα προς εκτέλεσιν έργα θα καθορίζωνται κατ’ έτος υπό του Διοικητικού Συμβουλίου του Οργανισμού Αποχετεύσεως Πρωτευούσης (Ο.Α.Π.) κατά τα εν άρθρ. 4 οριζόμενα. 2.Η διάρκεια της Συμβάσεως ορίζεται εξαετής δυναμένη να παραταθή δια κοινής αποφάσεως των Υπουργών Συγκοινωνιών και Δημοσίων Έργων και Οικονομικών κατόπιν προτάσεως του Διοικητικού Συμβουλίου του Ο.Α.Π. και μετά σύμφωνον γνώμην του Συμβουλίου Δημοσίων Έργων. Δωσιδικία. Ανάληψις δικών Άρθρ.22.-1.Άπασαι αι αμφισβητήσεις και διαφοραί, αίτινες ήθελον προκύψη μεταξύ του αναδόχου ενεργούντος ως εντολοδόχου του Δημοσίου αφ’ ενός και οιουδήποτε τρίτου, πλην του εργοδότου αφ’ ετέρου σχέσιν έχουσαι προς την ερμηνείαν ή την εκτέλεσιν της παρούσης συμβάσεως, είτε το αντικείμενον των διαφορών τούτων είναι χρηματικόν είτε οιονδήποτε έτερον, υπάγονται εις την αποκλειστικήν αρμοδιότητα του Εφετείου Αθηνών. Εις τας αυτάς ως άνω διατάξεις υπάγονται πάσαι αι προκύπτουσαι αμφισβητήσεις και διαφοραί μεταξύ αναδόχου και υπεργολάβου ή προμηθευτών, εφ’ όσον δεν καθορίζονται άλλως εν ταις μετ’ αυτών συμφωνίαις. Το Εφετείον δικάζει κατά την εν παρ. 3 και 4 του άρθρ. 1 του Νόμ. 6096 διαδικασίαν μη απαιτουμένης προς τούτο της κατά την πέμπτην παράγραφον του αυτού άρθρου προδικασίας. 23.Η.α.21 Υπόνομοι Πρωτεύουσας 2.Εις πάσαν ανεξαιρέτως περίπτωσιν καθ ην τρίτοι τυχόν βλάπτονται ή αξιούσιν ότι βλάπτονται εκ της παρά του αναδόχου αμέσως ή δι’ υπεργολάβων εκτελέσεως των έργων, ούτοι τας σχετικάς αυτών αγωγάς και εν γένει οιαδήποτε ένδικα μέσα δικαιούνται και υποχρεούνται να απευθύνωσιν εις τα αρμόδια κατά το κοινόν δίκαιον δικαστήρια. 3.Αναφορικώς προς πάσας τας κατά τας προηγουμένας παραγράφους δίκας λαμβανομένου υπόψη, ότι τα έργα εκτελούνται υπό του αναδόχου κατ’ εντολήν και δια λογαριασμόν του εργοδότου ο τελευταίος ούτος υποχρεούται όπως, αδιαφόρως της βάσεως και εν γένει του περιεχομένου της αγωγής του ενάγοντος, παρέμβη εις την σχετικήν δίκην επί τη προσεπικλήσει του αναδόχου και συμμαχών μετ’ αυτού αμφισβητήση την αιτουμένην υπό του ενάγοντος αποζημίωσιν. Της τυχόν μη προσεπικλήσεως του εργοδότου ή της μη μετά την προσεπίκλησιν παρεμβάσεως αυτού αι συνέπειαι κριθήσονται κατά τους κειμένους νόμους. 4.Παν ποσόν, όπερ συνεπεία των μνημονευομένων ανωτέρω δικών ήθελεν επιδικασθή εις οιονδήποτε τρίτον καταβάλλεται υπό του εργοδότου εις τον ανάδοχον βάσει ιδιαιτέρων μηνιαίων καταστάσεων συνοδευομένων υπό των κεκανονισμένων δικαιολογητικών τεθεωρημένων παρά του Υπουργείου Συγκοινωνιών και Δημοσίων Έργων χωρίς όμως να δικαιούται ο ανάδοχος επ’ αυτών κατά τα άρθρ. 17 και 18 της παρούσης ποσοστών γενικών εξόδων και εργολαβικού οφέλους. Εάν ουχ’ ήττον ο εργοδότης φρονή ότι το καταβληθέν κατά τα άνω υπό του αναδόχου ποσόν αποζημιώσεως του τρίτου οφείλεται εις υπαίτιον πράξιν ή παράλειψιν του αναδόχου εν τη εκτελέσει των έργων υπό την έννοιαν, ότι η τοιαύτη πράξις ή παράλειψις δεν ήτο αναπόφευκτος συνέπεια των κατ’ εντολήν και δια λογαριασμόν του εργοδότου εκτελουμένων έργων δικαιούται προσφεύγων εις την κατά το άρθρ. 21 διαιτησίαν να αμφισβητήση την υποχρέωσιν αυτού περί καταβολής εις τον ανάδοχον του ως άνω ποσού. Η υπό του εργοδότου τοιαύτη εις την διαιτησίαν προσφυγή αναστέλλει την εις τον ανάδοχον καταβολήν του αυτού ως άνω ποσού. 5.Αι δικαστικαί δαπάναι περιλαμβανομένης και της αμοιβής του δικηγόρου, εις ας υποβάλλεται ο ανάδοχος συνεπεία των κατά τα προηγούμενα εδάφια δικών καταβάλλονται εις τον ανάδοχον βάσει ιδιαιτέρων καταστάσεων υποβαλλομένων μετά το πέρας εκάστης δίκης και θεωρουμένων υπό του Νομικού Συμβούλου του Υπουργείου Δημόσιων Έργων άνευ προσαυξήσεως δια των κατά τα άρθρ. 17 και 18 της παρούσης ποσοστών γενικών εξόδων και εργολαβικού οφέλους. Ο Ανάδοχος υποχρεούται να επιστρέψη αμελλητί εις τον Ο.Α.Π. πάσαν καταβληθείσαν αυτώ δικαστικήν δαπάνην δια δίκας, το αποτέλεσμα των οποίων ήθελε τυχόν κριθή ότι βαρύνει τον Ανάδοχον δια της κατά το άρθρ. 21 της Διαιτησίας, συμφώνως τω προηγουμένω εδαφίω, ως επίσης και πάσαν Δικαστικήν δαπάνην ην ήθελεν εισπράξει παρά των ηττημένων εις τας δίκας τρίτων των καταδικαζομένων εις την καταβολήν εξόδων υπ’ αυτού. 